Diari Oficial de la Generalitat Valenciana


Sumari del DOGV 5006, del 16-05-2005 (2005/5240)

RESOLUCIÓ de 5 de maig de 2005, de la directora general de Gestió del Medi Natural, per la qual es resol la convocatòria de primes compensatòries corresponents a l'exercici pressupostari de l'any 2005, destinades al control de les pastures i matollar a àrees tallafocs de la Comunitat Valenciana i bovalars de la província de Castelló, mitjançant el pasturatge controlat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/5240


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 5 de maig de 2005, de la directora general de Gestió del Medi Natural, per la qual es resol la convocatòria de primes compensatòries corresponents a l'exercici pressupostari de l'any 2005, destinades al control de les pastures i matollar a àrees tallafocs de la Comunitat Valenciana i bovalars de la província de Castelló, mitjançant el pasturatge controlat. [2005/F5240]
  
Vista l'Ordre de 4 d'octubre de 2002, de la Conselleria de Medi Ambient, per la qual s'estableix un règim de primes compensatòries per al control de les pastures i matollar a àrees tallafocs de la Comunitat Valenciana i bovalars de la província de Castelló, mitjançant el pasturatge controlat.
  
Vista l'Ordre de 26 de gener de 2005, de la Conselleria de Territori i Habitatge, per la qual es modifica l'Ordre de 4 d'octubre de 2002, de la Conselleria de Medi Ambient, per la qual s'estableix un règim de primes compensatòries per al control de les pastures i matollar a àrees tallafocs de la Comunitat Valenciana i bovalars de la província de Castelló, mitjançant el pasturatge controlat.
  
Vista l'Ordre de 8 de març de 2005, de la Conselleria de Territori i Habitatge, per la qual es fa pública la línia de subvenció i l'import global màxim, i un import complementari que finança per a l'any 2005 les primes compensatòries per al control de les pastures i el matollar a àrees tallafocs de la Comunitat Valenciana i bovalars de la província de Castelló, mitjançant pasturatge controlat, amb un import de 169.274,09 euros, a càrrec de la línia pressupostària T1806 del programa 442.40, del pressupost de la Generalitat Valenciana.
  
Atés que les sol·licituds presentades han sigut examinades i avaluades per la comissió prevista en la base setena de l'annex I de l'Ordre de 4 d'octubre de 2002.
  
Ja que, d'acord amb el que s'ha recollit en l'ordre, les primes són destinades a intensificar les mesures de prevenció d'incendis, i d'acord amb les atribucions que tinc conferides, resolc:
  
Article únic
  
Concedir les primes, corresponents als períodes compresos entre l'1 de gener i el 31 de maig i entre l'1 d'octubre i el 15 de novembre de 2005, els titulars i les quanties de les quals estan recollides en l'annex I, per a cobrir les hectàrees que s'hi especifiquen.
  
Contra aquesta resolució, que és definitiva en via administrativa, es pot interposar un recurs contenciós administratiu en el termini de dos mesos, comptadors a partir de l'endemà de la recepció d'aquesta resolució, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 10 i concordants, de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Territori i Habitatge en el termini d'un mes des de l'endemà de la notificació, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 5 de maig de 2005.- La directora general de Gestió del Medi Natural (p. d. Resolució 13.08.2003, DOGV 4.571): Concepción Maroto Álvarez.